《舟泊章门寄题万茂先溉园》
明代·黎遂球

老鹤如童直短垣，长时花落满苔痕。杯间耳热犹看剑，竹下衫寒独掩门。

每共孤云过药涧，忽回狂啸落烟村。傍人已识南阳业，吾道还推抱膝尊。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。